Tallinnas kuldmedalimehe laev võetakse vastu pasunakooriga. Polnud tollal veel hulkades sellist spordivaimustust nagu hiljem Berliini-järelpäevade vaimustus tahtis sirgeks ajada Tallinna kõverikud tänavad. Mängiti oma pillilood, söödi eine, ja see oli ka kõik. Aga kui vastuvõtjad küsisid olümpiavõitjalt näha kuldmedalit, tal "asitõendust" tõepoolest polnud ette näidata. Sest Voldemar Väli sõitis Amsterdmist ära, ilma et ta isegi oleks näinud kuldmedalit. See saadeti alles hiljem järele. Nüüd Amsterdami kuldmedal ilutseb teiste medalite kõrval Välja kodus. Pealiskaudne silm ei peakski medalit kuldmedaliks. Sest aja jooksul õhuke kullakord on kulunud, ja alt vahib välja luitunud hõbe - olümpiakuldmedalid polegi kullast!"